หุ้นไทยภาคเช้าปิดบวก9.99จุด
เช้าวันนี้ดัชนีหุ้นไทยปิดที่ระดับ 1,163.15 จุด เพิ่มขึ้น 9.99 จุด หรือ 0.87% มีมูลค่าการซื้อขาย 16,075.75 ล้านบาท
8 มี.ค. 2555

เช้าวันนี้ดัชนีหุ้นไทยปิดที่ระดับ 1,163.15 จุด เพิ่มขึ้น 9.99 จุด หรือ 0.87% มีมูลค่าการซื้อขาย 16,075.75 ล้านบาท




ดัชนีหุ้นไทยเช้าวันที่ 8 มี.ค. ปรับตัวเพิ่มขึ้นแรงตามตลาดหุ้นในภูมิภาค เนื่องจากนักลงทุนคาดการณ์ว่ากระบวนการแลกเปลี่ยนพันธบัตรกรีซจะประสบความสำเร็จ ขณะที่ตัวเลขจ้างงานสหรัฐปรับตัวเพิ่มขึ้นสูงขึ้นส่งผลบวกต่อภาพรวมการลงทุน ทำให้เช้าวันนี้ดัชนีหุ้นไทยยปิดที่ระดับ 1,163.15 จุด เพิ่มขึ้น 9.99 จุด หรือ 0.87% มูลค่าการซื้อขาย 16,075.75 ล้านบาท
5 อันดับหุ้นที่มีมูลค่าการซื้อขายสูงสุด1. IVL  ปิดที่ 40.25 บาท ราคาไม่เปลี่ยนแปลง มูลค่าการซื้อขาย 1,334.23 ล้านบาท2. SCB ปิดที่ 134.50 บาท เพิ่มขึ้น 4.50 บาท หรือ 3.46% มูลค่าการซื้อขาย 1,078.28 ล้านบาท3. BANPU ปิดที่ 630 บาท ลดลง 8 บาท หรือ 1.25%  มูลค่าการซื้อขาย 979.19 ล้านบาท4. PTT ปิดที่ 357 บาท เพิ่มขึ้น 4 บาท หรือ 1.13% มูลค่าการซื้อขาย 888.12 ล้านบาท5. JAS ปิดที่ 2.54 บาท ลดลง 0.04 บาท หรือ 1.55% มูลค่าการซื้อขาย 830.77 ล้านบาท 
บริษัทหลักทรัพย์(บล.)ยูโอบีเคย์เฮียน ระบุว่า ดัชนีหุ้นไทยปรับตัวเพิ่มขึ้นตามตลาดหุ้นในภูมิภาค หลังจากเช้านี้ตลาดหุ้นในภูมิภาคส่วนใหญ่ปรับตัวขึ้นจากคาดการณ์ทางบวกว่ากรีซจะสามารถหลีกเลี่ยงการผิดนัดชำระหนี้ได้ โดยกองทุนบำนาญและธนาคารขนาดใหญ่สนับสนุนข้อเสนอในการแลกเปลี่ยนพันธบัตรกรีซ นอกจากนี้สหรัฐเปิดเผยตัวเลขเศรษฐกิจที่ดีขึ้น โดยตัวเลขการจ้างงานทั่วประเทศเดือน ก.พ.2555 เพิ่มขึ้น 216,000 ตำแหน่ง สูงกว่าที่ตลาดคาดไว้ ขณะที่ราคาน้ำมันดิบในตลาดโลกพุ่งขึ้นหนุนหุ้นพลังงาน และนักลงทุนต่างชาติยังซื้อสุทธิในตลาดหุ้นไทยเมื่อวันอังคารอีกกว่า 500 ล้านบาท สำหรับกลยุทธ์ลงทุนแนะเก็งกำไรหุ้นที่มีข่าวดีเป็นรายตัว ด้วยความระมัดระวัง หรือหุ้นที่มีเงินปันผลน่าสนใจรองรับ โดยให้แนวรับ 1148-1149 จุด แนวต้าน 1164-1165 จุด